Document ID: 31987R3986

Komisijos reglamentas (EEB) Nr. 3986/87
1987 m. gruodžio 22 d.
iš dalies keičiantis įvairius reglamentus dėl bendro paukštienos rinkos organizavimo, įvedus Kombinuotąją nomenklatūrą
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1], su paskutiniais pakeitimais, padarytais Reglamentu (EEB) Nr. 3985/87 [2], ypač į jo 15 straipsnio 1 dalies antrąją pastraipą,
atsižvelgdama į 1987 m. gruodžio 22 d. Tarybos reglamentą (EEB) Nr. 3907/87, iš dalies pakeičiantį Reglamentą (EEB) Nr. 2777/75 dėl bendro paukštienos rinkos organizavimo [3], ypač į jo 2 straipsnį,
kadangi remiantis Reglamento (EEB) Nr. 2658/87 15 straipsnio 1 dalies antra pastraipa Komisija atlieka Bendrijos įstatymų, susijusių su Kombinuotąja nomenklatūra, techninius pakeitimus; kadangi turinio pakeitimai atliekami Tarybos reglamento (EEB) Nr. 2777/75 [4] nustatyta tvarka remiantis Reglamento (EEB) Nr. 3907/87 2 straipsniu;
kadangi didelį skaičių reglamentų dėl paukštienos sektoriaus reikia techniškai pritaikyti, o kalbant apie tam tikrus turinio punktus - atsižvelgti į tai, kad naudojama naujoji Kombinuotoji nomenklatūra, paremta Harmonizuotąja prekių apibūdinimo ir kodavimo sistema, kuria rengiamasi pakeisti 1950 m. gruodžio 15 d. Konvenciją dėl prekių klasifikavimo pagal muitų tarifus nomenklatūros;
kadangi atsižvelgiant į taip keistinų tekstų skaičiaus ir turinio apimtį, visi iš dalies keistini reglamentai turi būti sugrupuoti ir pateikti viename juos iš dalies pakeičiančiame reglamente;
kadangi šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1968 m. balandžio 24 d. Komisijos reglamento (EEB) Nr. 565/68 dėl papildomų sumų nenustatymo vištų, ančių ir žąsų skerdenų importui iš Lenkijos [5], su paskutiniais pakeitimais, padarytais Reglamentu (EEB) Nr. 2039/73 [6], 1 straipsnis iš dalies pakeičiamas taip:
"1 straipsnis
Mokesčiai, nustatyti remiantis Reglamento (EEB) Nr. 2777/75 3 straipsniu, papildoma suma nepadidinami šių iš Lenkijos kilusių ir įvežamų Kombinuotosios nomenklatūros ex2007 subpozicijoje klasifikuojamų produktų importui:
a) Gallus domesticus rūšies vištų, nesukapotų į gabalus:
- nupeštų ir be žarnų, su galvomis ir kojomis, vadinamų "83 % viščiukais",
- nupeštų ir išdarinėtų, be galvų ir kojų, bet su kaklais, širdimis, kepenimis ir skilviais, vadinamų "70 % viščiukais",
- nupeštų ir išdarinėtų, be galvų ir kojų, taip pat be kaklų, širdžių, kepenų ir skilvių, vadinamų "65 % viščiukais", arba kitaip pateiktų;
b) ančių, nesukapotų į gabalus:
- nupeštų, be kraujo, neišdarinėtų ir su žarnomis, su galvomis ir kojomis, vadinamų "85 % antimis",
- nupeštų ir išdarinėtų, be galvų ir kojų, bet su kaklais, širdimis, kepenimis ir skilviais, vadinamų "70 % antimis",
- nupeštų ir išdarinėtų, be galvų ir kojų, taip pat be kaklų, širdžių, kepenų ir skilvių, vadinamų "63 % antimis", arba kitaip pateiktų;
c) žąsų, nesukapotų į gabalus:
- nupeštų, be kraujo, neišdarinėtų, su galvomis ir kojomis, vadinamų "85 % žąsimis",
- nupeštų ir išdarinėtų, be galvų ir kojų, su širdimis ir skilviais arba be jų, vadinamų "75 % žąsimis", arba kitaip pateiktų."
2 straipsnis
1969 m. lapkričio 13 d. Komisijos reglamento (EEB) Nr. 2261/69 dėl papildomų sumų nenustatymo ančių ir žąsų skerdenų importui iš Rumunijos [7], su paskutiniais pakeitimais, padarytais Reglamentu (EEB) Nr. 2039/73, 1 straipsnis pakeičiamas taip:
"1 straipsnis
Mokesčiai, nustatyti remiantis Reglamento (EEB) Nr. 2777/75 3 straipsniu, papildoma suma nepadidinami šių iš Rumunijos kilusių ir įvežamų Kombinuotosios nomenklatūros ex0207 subpozicijoje klasifikuojamų produktų importui:
a) ančių, nesukapotų į gabalus:
- nupeštų, be kraujo, be žarnų, bet neišdarinėtų, vadinamų "85 % antimis",
- nupeštų ir išdarinėtų, be galvų ir kojų, bet su kaklais, širdimis, kepenimis ir skilviais, vadinamų "70 % antimis",
- nupeštų ir išdarinėtų, be galvų ir kojų, taip pat be kaklų, širdžių, kepenų ir skilvių, vadinamų "63 % antimis";
b) žąsų skerdenų, nesukapotų į gabalus:
- nupeštų, be kraujo, neišdarinėtų, su galvomis ir kojomis, vadinamų "85 % žąsimis",
- nupeštų ir išdarinėtų, be galvų ir kojų, su širdimis ir skilviais arba be jų, vadinamų "75 % žąsimis", arba kitaip pateiktų."
3 straipsnis
1970 m. gruodžio 7 d. Komisijos reglamento (EEB) Nr. 2474/70 dėl papildomų sumų nenustatymo kalakutų skerdenų importui iš Lenkijos [8] 1 straipsnis pakeičiamas taip:
"1 straipsnis
Mokesčiai, nustatyti remiantis Reglamento (EEB) Nr. 2777/75 3 straipsniu, papildoma suma nepadidinami iš Lenkijos kilusių ir įvežamų Kombinuotosios nomenklatūros ex02071031, 02071039 ir 020722 subpozicijose klasifikuojamų kalakutų skerdenų importui."
4 straipsnis
1975 m. spalio 29 d. Tarybos reglamento (EEB) Nr. 2778/75, nustatančio paukštienos mokesčio ir šliuzo vartų kainos skaičiavimo taisykles [9], su paskutiniais pakeitimais, padarytais Reglamentu (EEB) Nr. 3233/86 [10], I ir II priedai pakeičiami šio reglamento I ir II priedais.
5 straipsnis
1979 m. gruodžio 20 d. Komisijos reglamento (EEB) Nr. 3011/79 dėl antrinių paukštienos produktų mokesčių skaičiavimo ir panaikinančio Reglamentą Nr. 199/67/EEB [11], su paskutiniais pakeitimais, padarytais Reglamentu (EEB) Nr. 1507/82 [12], priedas pakeičiamas šio reglamento III priedu.
6 straipsnis
Šis reglamentas įsigalioja 1988 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. gruodžio 22 d.

Labels: 3
15
17